
La sep estraranoj de Universala Esperanto Asocio, ĉu ili restos ĉe la stirilo dum la elektoj en Nitro? 

De la 23a ĝis la 30a de Julio 2016 la komitatanoj (ĉi-sube bildo el 2014) decidos pri ilia sorto. Antaŭ 
tio estos la balotoj por ses B-komitatanoj kaj Landaj Asocioj povas elekti novajn A-komitatanojn. La 
dek unu landoj en sud-orienta Eŭropo havas malgrandan influon. Ok el ili povas delegi komitatanon 
aŭ observanton, dum Montenegro, Serbijo kaj Turkijo ne povas, ĉar tie ne ekzistas landa asocio. 
Vidu sub la foto la cirklojn por la ok landaj asocioj laŭ grandeco de ilia membraro. 



Ale 


nombroj de asociaj membroj en 2014, kvar asocioj po unu A-komitatano ; kvar po unu observanto 
Entute estas 62 komitatanoj, 51A-, 6 B- kaj 5 C-komitatanoj. 


Mondonacetoj por subteno de 
la papera eldono en Balkanio 
estas bonvenaj en kontokodo 
bvst-n de "BVS" ĉe UEA. 

Esperantismo celas helpi al interkompreniĝado de popoloj. Balkana Verda Stelo 
faras parton de tiu klopodo. Tial mi decidis atentigi denove unue pri la rifLiĝintoj- 
krizo. La konsekvencoj de la homa ksenofobio kaj timo dividi la vivrimedojn, eĉ 
nur parte, kun fremduloj ja estas korŝiraj. Sed agitantoj predikas al la simpluloj, 
ke islamanoj konsistigas minacon al la identeco de la popolo. Sur la tagordo de la 
konsilioj de ministroj daŭre urĝas la temo kiel haltigi la hom-alfluon el Sirio kaj 
Afganio, sed por tio la politikistoj devas fari kompromisojn kaj ne povas montri 
al la hejma fronto la venkojn super kontraŭuloj, kiujn ili promesis atingi. 

Johan Derks, redaktanto 


Ĉesu montri Grekujon la propeka kapro 69 

Dum la grekaj insuloj daŭre ricevas ĉirkaŭ 2 000 migrantojn kaj rifŭĝintojn 
ĉiutage, malgraŭ perftdaj vintromaraj kondiĉoj, multaj aliaj eŭropaj landoj 
provas ŝtopi ilian plumoviĝadon. Grekujo fariĝaŝ pli izolita kaj premo sur ĝi 
kreskas. 

Pasintsemajne la Eŭropa Komisiono diskutis la konstatojn de pritaksa raporto 
rilate Grekujon, kiu trovis gravajn mankojn en ĝia mastrumado de la eksteraj 
landlimoj de Eŭropo kaj revivigis debaton pri la demando ĉu Grekujo devus 
esti ĉesigita el la Eŭropa senpasporta Sengen-zono. 

Se post tri monatoj "seriozaj mankoj persistas", Grekujo povus alfronti 

ĉesigadon el Sengen dum ĝis du jaroj. La ebleco de malakcepto 

estis impete neita de la EU-komisionano pri migrado kaj internaj aferoj, sed 
lastan semajnon UNHCR, la UNoj-agentejo pri rifŭĝintoj, petis siajn 
homamorganizaĵajn partnerojn en Ateno eklabori prookazan planon provizi 
por ĝis 200 000 homoj haltigitaj en la lando en la proksimaj monatoj. 

Grekujo ne limas kun iu alia Ŝengena membroŝtato 70 , kio metas ĝin en aparte 
vundeblan pozicion, se unuflankaj disponoj eksterfermus ĝin. Fakte, la limo 
inter Grekujo kaj Makedonujo, kiu estas la ĉefa enirejo al la okcidentbalkana 
migrad-itinero, estis fermita al ĉiuj nacieculoj krom sirianoj, irakanoj kaj 
afganoj ekde novembro 2015 kaj en la lastaj semajnoj ĝi estis sigelita tute 
dum pluraj tagoj, igante milojn da migrantoj kaj azilpetantoj dornŭ ekstere en 
frostaj temperaturoj. 

La restriktaj dispozicioj de Makedonujo, kiuj inkluzivas novan kradon, estas 
reago al similaj dispozicioj faritaj de eŭropaj landoj pli nordaj. Ili kontribuis 
al urĝosento inter rifŭĝintoj atingi sian finan cellokon antaŭ ol Eŭropo aŭ 


69 ekstrakto el www.irinnews.org/report/102403/stop-scapegoating-greece,2-2-T6 

70 Bulgarujo kaj Rumanujo ankoraŭ ne apartenas al la Ŝengenzono. Vidu la 
mapon. 

Grekujo estos tute sigelita kaj tio eble eksplikas la daŭre altajn nombrojn de 
alvenantoj al la grekaj insuloj, eĉ vintromeze. 

La aŭstra ministro de 
intemaj aferoj ĵus 
sugestis ke Grekujo 
povos fari pli por 
protekti sian mar-limon 
kun Turkujo uzante sian 
mararmeon. "Estas mito 
ke la greka-turka 
landlimo ne povas esti 
protektata," diris 

Johanna Mikl-Leitner. 

q i en EU kaj en ST en EU kaj preparata eniri ST | en EU # sed ekster ST 

oea uzante la ekster EU # sed en ST Hekster EU kaj ST ST = Schengen-teritorio 

mararmeon por patroli 

kaj malhelpi migralajn boatojn surteriĝi sur la insulojn egalus trakti 
rifuĝintojn kiel invadantojn. 

Proparolanto de Frontex, la EU-institucio por gardi la landlimojn, atentigis ke 
estas preskaŭ neeble plene kontroli marlimojn kaj ke repuŝi ŝipojn en turkajn 
akvojn estus kontraŭleĝe sub la principo de ne-subpremado de Konvencio pri 
Rifuĝintoj el 1951. 

Grekujo ankaŭ altiris kritikfajron pro malsufiĉado krei pli da centroj por urĝa 
akceptado, iniciato de EU filtri kaj fingropremi ĉiujn migrantojn kaj 
rifuĝintojn alvenintajn en Grekujon kaj Italujon. Gis nun nur unu el kvin 
urĝocentroj estas funkcianta en Lesbo - la insulo kiu ricevas 60 elcento de 
novalvenintoj. La aliaj insuloj povas nur fari bazan fingropremadon, ĉar 
mankas al ili la teknologio por fari biometrikan registradon. La registaro faris 
peton pri tio antaŭ ses monatoj. 

Loĝantoj de la grekaj insuloj montris rimarkindan resaltemon fronte al la 
senĉesa fluo de migralaj boatoj aldone al sia ekonomia krizo. Ili devis rigardi 
senhelpe kiel Egeo alportis kadavrojn sur iliajn bordojn preskaŭ ĉiutage. 

La manko de kohera Eŭropunia politiko kreis humanan krizon por ĉi tiuj 
serĉantaj savejon kaj por tiuj respondantaj sur la frontlinio. Tio permesis al 
individuaj eŭropaj politikistoj disvolvi ekstremajn poziciojn rilate migradon 
kaj kreis etosan medion, kiu minacas fermi la pordon al rifuĝintoj en 
malsufiĉo de protekto. Skribante pri la krizo ĵusdate, Maria Stavropoulou, 
direktoro de Greka Azilo Ser\>o, konkludis ke "la Eŭropuniaj membroŝtatoj 
devas ekpercepti Eŭropon kiel ununuran azilspacon kun komuna Eŭropa 
azilstatuso kaj eklabori al tiuj celoj.” 

Eŭropo urĝe bezonas havi kredindan politikon por grandskala reloĝigado de 
rifuĝintoj kaj membroŝtatoj devas komenci akcepti azilpetprocedurojn ĉe siaj 

Konsulejoj en landoj de unua alveno kiel Jordanio kaj Libano. Por la 
travivipetaj migrantoj, kies ĉefa kialo por moviĝemo estas la serĉado pri 
dungiĝo kaj decaj vivkondiĉoj, aparta vizosistemo devas esti establita. Por 
ambaŭ grupoj oni devas esti atenta je la ekigiloj kiuj kaŭzas homojn moviĝi: 
militoj kaj malriĉeco rezulte de socia malegaleco kaj klimatŝanĝiĝo, por kio 
Eŭropo portas iun respondecon. 


Kuracistoj sen limoj pri rifuĝintoj-krizo: 

NRC/handelsblad, 19-1-2016: 

La Eŭropa respondo al la enfluo de pli ol unu miliono da enmigrintoj 
pasintjare serioze fortigis la humanajn sekvojn de la migradokrizo. Tion 
konkludas Kuracistoj Sen Limoj en raporto en kiu ĝi finresumas la ambiguan 
migradopolitikon de Eŭropo. 

Dum 'Eŭropo' estas sub pafado de dekstremaj politikistoj kaj koleraj civitanoj, 
ĉar ĝi prenas, laŭ ili, tro da rifuĝintoj, MSF kontraŭece kritikas la obstaklan 
vojaron kiun eŭropaj landoj starigis por rifuĝintoj serĉantaj sekuran rifuĝejon. 



la limon kun Makedonujo. Nokte frostiĝas ĝis dek gradoj. 


Ki'eskanta nombro da migrantoj libervole revenas de Nederlando al la lando 
de deveno, laŭ ciferoj de la Internacia Organizo por Migrado. En multaj 
kazoj, homoj iĝus malinstigitaj pro la nederlanda azilproceduro. 

En 2015 2938 migrantoj rezignis plu kontraŭi ilian forsendon. Tiu nombro tre 
altiĝisĵus antau la jarfino kun po tricent migrantoj forirantaj en novembro kaj 
decembro. En 2014 nur 2269 homoj forlasis libervole. La lasta nombro de 
liberforlasintoj ne estas rekordo. En 2010 kaj 2011 ilia nornbro estis pli alta 
kun 3064 kaj 3473 migrantoj. 

Unuflanke EU akceptas la konvencion de Uno pri rifuĝintoj kaj germana 
Kanceliero Merkel diras ke rifuĝintoj estas bonvenaj. Aliflanke homoj devas 
riski sian vivon por atingi Eŭropon. "Ili volonte gastigos nin, sed ni ne rajtas 
peraviadi por iri al ili. Ni devas iri tra inferon kaj riski nian vivon por iri tien, 
"diris anonima siria virino en la MSF-raporto. 

Pli ol unu miliono da homoj iris la transpaŝon al Eŭropo pasintjare. Tiu 
nombro estis antaŭvidebla laŭ MSF, vide al la haoso kiu plagas landojn kiel 
Sirio, Irako kaj Afganujo. La manko de laŭleĝaj migrovojoj pelas rifuĝintojn 
en la manojn de ŝakristoj por kiuj ilia sekureco valoras malmulte. Laŭ la 
Internacia Organizo por Migrado pasintjare dronis 3692 personoj en 
Mediteraneo. 

Kiam rifŭĝintoj sukcesas atingi Eŭropon, ekzistas novaj obstakloj. Unu el ili 
diras en la raporto ke ĝi estis arestita survoje 33 fojojn. En 2015, daŭre pliiĝis 
la nombro de fermitaj limtransiroj. Tiel Slovenujo, Kroatujo, Serbujo kaj 
Makedonujo decidis en novembro trapasigi ankoraŭ nur sirianojn, afganojn 
kaj irakanojn, sekve de kio miloj da migrantoj restis grundintaj. 

MSF pledas por pli da leĝaj vojoj. Azilpetantoj povu apliki je la limo inter 
Turkujo kaj Grekujo. La organizo atentigas ke la migrofluo en 2015 nombre 
egalas nur 0,02 elcento de la eŭropa loĝantaro. 
Gi estas tre dubinda ĉu 'Eŭropo' sekvos la konsilojn. Pro rifŭzo de iuj 
orienteŭropaj landoj ensorbi fremdulojn kaj pro alligitecoj de rifuĝintoj mem, 
la enfluo de azilpetantoj ekŝarĝas la kapaciton de iuj landoj en nordokcidenta 
Eŭropo. Svedujo jam grave limigis la enfluon per striktaj landlimaj kontroloj 
kaj ankaŭ en Germanujo voĉoj leviĝas por fari tiel. Se redistribuo de 
rifuĝintoj ankoraŭ ne estos komenciĝinta en printempo, rifuĝintojn trafos 
ankoraŭ pli forte fermitaj landlimoj. 


A-komitatanoj ne ŝatas cedi sian lokon al novuloj 

Ofte kritikantoj de UEA pledas por elekti multe pli da junuloj en respondecaj 
lokoj. Mi asertas en tiu ĉi artikolo, ke ne estas precipe la aĝo de postenokupantoj, 
kiu malhelpas la akceptiĝon de novaj ideoj, sed la fakto, ke landaj asocioj ne 
interesiĝas pri novaj, junaj aŭ ne tiomjunaj, kandidatoj por anstataŭi la jam longe 

deĵorantajn A-komitatanojn 71 . Por kontroli tiun aserton, mi serĉis en ĉiuaj al mi 
disponeblaj fontoj: jarlibro, retdiskutlisto de la Komitatao, Vikipedio kiom longe 
la samaj homoj jam okupas sian postenon. Ankaŭ mi sendis al ĉiuj nunaj A- 
komitatanoj mesaĝon petante tiun informon. La rezulto estas tre diversa, sed 
donas klaran bildon. 

Jen la ĉefaj rezultoj 

16 komitatanoj respondis tuj fkun mezuma periodo de minimume 5,6 jaroj), ok 
nur post ripetita informpeto (mezume minimume 7,4) kaj tri post insista lasta 
informpeto fmezume 11,7 jaroj). 

Tute ne respondis 25 A-komitatanoj. E1 aliaj fontoj mi kalkulis, ke ilia mezuma 
postenokupado daŭris minimume 14,1 jarojn. 

La mezuma postendaŭro de 45 komitatanoj montriĝis esti 9,7 jaroj. Tio signifas, 
ke ili estis mezume pli ol dufoje reelektitaj. 

En tiuj ne estas enkalkulitaj la reprezentantoj de Bulgarujo, Cehujo, Koreo, 
Slovenujo, Rusujo, IFEF kaj TEJO, kiuj ne respondis kaj neniam sendis mesaĝon 
en la Komitata retdiskutlisto (Eble iuj ŝanĝis sian retpoŝtadreson? Ilia 
postendaŭro estis nespurebla.). 

La elsaltuloj en la statistiko estas jenaj personoj: 

Brian Moon (29 jaroj), Luksemburgio, ne respondis, Povilas Jegorovas (26jaroj), 
Litovujo, ne respondis, Renato Corsetti (25 jaroj), Italujo, respondis, Eŭheno 
Kovtonjuk (24 jaroj), Ukraino, ne respondis, Yu Tao (24 jaroj), Cinujo, ne 
respondis, Gianfranco Polerani (22 jaroj), IKEF, respondis, Aurora Bute (21 
jaroj), Rumanujo, ne respondis, Claude Nourmont (18 jaroj), Francujo, respondis, 
Mireille Grosjean (18 jaroj), ILEI, ne respondis, Torstein Kvaklan (16 jaroj), 
Norvegujo, ne respondis 

Cu neniu volis transpreni ilian laboron? Cu ili estis nemalhaveblaj en tiu posteno? 
A1 tiuj demandoj statistikaĵo ne povas respondi. Tamen la estraranoj de landaj 
asocioj devus demandi sin, kiom ili estas respondecaj por la multjara jam 
pasiveco de la komitato. 

Ankoraŭ estas sep A-komitatanoj kun dek aŭ pli da jaroj. 

Restas 28 A-komitatanoj kun malpli ol dek jaroj en sia posteno. 

A1 interesitoj mi volonte donos la fontojn de mia esplorado kaj volonte ricevos 
korektojn al miaj trovaĵoj. 

Johan Derks (johan.derks@gmail.com) 


71 Pri B-komitatanoj ne estis esploro, ĉar estas konate, ke ili estas inter la plej 
aktivaj komitatanoj kaj ofte estas elektitaj estrarano. 

Intervjuo alAbel Montagut (1953), kataluna verkisto 

Abel Montagut estas verkinto de "Poemo de Utnoa", grandioza 
epopeo konsistanta el sep "kantoj" (ĉapitroj) po mezume mil versoj. 
Gi aperis en 1993, eldonita en nur 250 ekzempleroj. Oni povas trovi 
plurajn recenzojn en esperanto.net/ literaturo/ recenzoj.html#M. 

Ĉu la esperantista publiko konas tiun verkon? 

Ekstrakto el Poemo de Utnoa (Kvara Kanto, versoj 670-700): 

Sur kampadejo migra, el la popolo de Dimun 
jen la plimulto falis, dekduo restis apenaŭ 
Vunde pereis Puzur, lertfingra teksi kanabon, 

Ŝelak, Uc kaj Ketura, la saĝa Dikla kaj Efer, 

Moŝej, Akenar, Tiras kaj Javan filo de Medaj, 

Mortvunde Sara falis, kun la solfilo Ŝeluho, 
kaj Laŝmu, Beŝetido, la kunvojanto fidela. 

Postvivis, krom Utnoa, nur la fratino de Laŝmu, 

Oba laŭnome, Jebuŝ, Girgas, la filo de Lehab, 

Ŝabteha, Togar, Dedan, kaj Uzal, sperta ĉe rajdo, 
kaj infanetoj orfaj, entute sole sesopo. 

Kiam Utnoa vidis pri l'hekatombo ĉeŝipa, 
kaj diskuŝantajn korpojn sur la humida herbejo, 
interfluanta sango, li ĝemis veon afliktan. 

Samkiel gazelidon ekkaptas ringe pitono, 
kaj stringas ĝin duoble por paraliza brakumo, 
sufokas ĉirkaŭventre ĝis elsaltigi la ripojn 
kaj vertrebraron de l'juna dukornulo plorinda; 
eĉ se 1'gazelo ne plu spiras, ĝi daŭre premadas, 
obstine muelante, persistas knedi je mola 
maso 1'inertan korpon de l'antilopo gracia, 
tiel doloron vringan Utnoa spertis intime, 
sentante frakasiĝon de ĉiuj revoj abrupte. 

Al li impresis kvazaŭ en misa sonĝo troviĝus, 

1'okazintaĵojn ĵusajn ne sciis kredi realaj 
kaj promenadis tien-reen kun vido nebula. 

Sed li vekiĝis baldaŭ el la koŝmaro subite: 
ĉar jen ĉe trunko kuŝas lia edzino belvanga, 
kun breĉo tra la brusto kaj lia filo piede, 
mortintaj je l'komenco de la soldata razio. 

Li falis sur genuojn kaj korŝirite lamentis:. 

JD: Mi aŭdis pri iu Iberia Skolo. Kio ĝi estas, kiuj apartenas, laŭ vi, al ĝi? Kiel ĝi 
karakteriziĝas? 

Pli ĝustas paroli pri la "Ibera Grupo". Temas pri grupo de (ge)amikoj literatur- 
amantoj el diversaj partoj de la iberia duoninsulo, inter aliaj: Jorge Camacho, 
Miguel Fernandez, Miguel Guiterrez Adŭriz (pseŭdonime: Liven Dek, i.a.), 
Gongalo Neves, Joxemari Sarasua, Antonio Valen, Abel Montagut... 6/ ekestis 
duonformale en 1992 en la urbo Merida okaze de hispana 
esperantokongreso. La literatura grupo publike prezentiĝis kiel tia dum la UK 
en Valencio en 1993. La grupo karakteriziĝas per la esplorema verkemo aŭ 
tradukemo kaj per ŝato de kelkaj verkistoj, rimarkinde, Kalman Kalocsay, 
VVilliam Auld, Fernando de Diego... 

JD: Vi havas nun 62 jarojn. En apriio 2016 vi fariĝos 63-jara, se la Fadenulinoj 
konsentos. Do estas proksimume tridek jarojn, post kiam vi komencis verki la 
"Poemon de Utnoa". Estas atentofrape, ke multaj gravaj verkistoj (Julio Baghy, 
VViiliam Auld ktp) verkis sian ĉefaĵon ĉirkaŭ tiu aĝo. Kiu morala, vivrilata, 
profesia aŭ alia cirkonstanco instigis vin ekverki ĝin? 

Mi enpaŝis literature, kun ia difinita celo aŭ projekto, ĉirkaŭ mia 19-a jaro, 
t.e. proksimume en 1972. Tiam mi deziris fari nur tradukojn, konkrete al 
esperanto, kiun mi estis eklerninta en mia 14-a jaro. Ekzemple mi celis 
traduki el poemoj de Auzias Marc, el la romano "Tirant lo Blanc", el verkoj de 
Ramon Llull (latine: Raimundus Lulius), el Jacint Verdaguer, el Salvador 
Espriu, Merce Rodoreda... Mi efektive tradukis parte el kelkaj el ili. En 1993 
aperis mia traduko de 60 poemoj de la mezepoka poeto Auzias Marc en du- 
lingva eldono, katalune-esperante. 

Tamen, kiam mi estis 25-jara, en 1978, io en mi ekjukis: mi ekdeziris verki ion 
originalan en la kataluna. Tio havis kiel rezulton la verketon "Carnestoites", 
kiu ricevis premieton sed ne estis eldonita tiutempe. Post multaj jaroj, en 
1997, ĝi aperis en esperanta vesto, tradukite de mi, kun la titolo "Karnavale". 
Kiel klarigite en ĉi ties "Intervortoj" (p. 49 k.s. de la esperanta versio) la kerna 
temo havas rilaton kun la socikultura situacio en Katalunio post la morto de 
la hispana diktatoro Franko. Fininte ĉi tiun originalan verketon, en 1978, mi 
pensis ke mi verkis ĉion kion mi deziras originale esprimi, ĉu en la kataluna ĉu 
en esperanto. Kaj ke mia literatura celo estas nur tradukado. Tamen, denove 
post pluraj monatoj, semiĝis en mi la ideo verki, ankaŭ en la kataluna, pri la 
kontraŭflanko de "Carnestoites", kaj la rezulto estis "Don Quixot a Viladrall" 
(esperantlingve: "Don Kihoto en Adrajlo"). Mi konkludis ke mia orginala 
verkado sufiĉas kaj ke mi devas nenion alian originale vortigi. 



Mi eraris kaj kun la paso de la tempo mi ekkomprenis ke verkemo ne 
dependas de mi mem, de mia konsciaj decidoj. En aprilo 1982 vekiĝis en mi 
ideo pri verko originala en esperanto. Unuavice mi insiste klopodis formeti ĉi 
tiun emon, ĉar mi antaŭsentis ke ĝi povas kuntreni longan kaj dubinde 
plenumeblan laboron. Temas pri la verko kiu poste nomiĝis "Poemo de 
Utnoa". Tiutempe ĝi estis nur embrio surbaze de ideo pri tutmonda heroo 
vere internacia aŭ transnacia. Kaj mi iel intuis ke mia laborado devos 
ampleksi proksimume dek jarojn. Tion mi sciigis iun matenon al pluraj el miaj 
kvar gefratoj. Kial mi ekdeziris verki pri ĉi tio? Kio pelis min? Fakte, ne eblas 
denove sperti ĝuste la samon kaj ofte mia memoro min perfidas, kiel mi 
povas konstati relegante tiamajn notojn aŭ paperojn. Sed enestis ia profunda 
deziro esprimi la suferojn kaj la disreviĝojn de homo, sendepende de sia nacio 
aŭ mondoparto. Kiel freŝa kunmotivo troviĝis la sperto ke miaj verketoj en la 
kataluna estis sensukcesaj, kompare kun la disvastiĝo aŭ interesveko kiun mi 
naive imagis. Malgraŭ miaj klopodoj, ili tiutempe ne estis eldonitaj, eĉ se 
ambaŭ ricevis premion aŭ honoran mencion en katalunaj konkursetoj. Eble 
pli multe kuninfluis kvazaŭplatona enamiĝo kaj sekvajare la forpaso de miaj 
gepatroj pro nekuraceblaj malsanoj. 

JD: La investo de dek jaroj por fini la rakonton estas ege granda. 

Dum tiuj dek jaroj kompreneble mi laboris super diversaj aferoj, ne nur pri 
"Poemo de Utnoa". Interalie mi faris universitatajn filologiajn studojn 
kvinjarajn, de 1980 ĝis 1985, kaj samtempe ĉiutage instruis la katalunan 
lingvon, unuavice en elementa lernejo en Lleida surbaze de provizora 
instruista titolo, kaj poste, kiel licenciulo, en mezlernejoj en pluraj urboj, kun 
la koncernaj transloĝiĝaj viv-rompetoj: Sabadell, Lleida, Tarragona, 
Vilafranca del Penedes, Montblanc. Paralele mi plu faris tradukojn. Ankaŭ 
dum tiuj jaroj mi konatiĝis kun mia nuna edzino kaj ni geedziĝis en '89, en la 
jaro kiam mi finis la bazan version de la poemo. En '91 ni transloĝiĝis de 
Vilafranca al vilaĝeto Cervia de les Garrigues. En '92 la prilaboro de la poemo 
estisfinita kaj ĝi aperis libroforme en '93. 

JD: Vi certe havis iun rezultatendon, ambicion. 

La ambicio de la aŭtoro, krom la esenca sinesprimo supre menciita, estis 
kontribui al la komponado de novheroa epopeo por la nuntempa homaro, 
parte sub la instigo de la famaj versoj en la poemo "Kiom longe atendi?" de 
Brian Price Heywood (1910-1942): "Jarocent 1 dudeka enhavas forton, belon, 
idealon - — nin venu Epopeo viv-reehal", kiujn mi estis leginta en la 
"Esperanta Antologio" de 1958, redaktita de VVilliam Auld. 

JD: Mi ne scias, kiom da ekzempleroj vendiĝis, sed ĉu la eĥo en la Esperanta 
mondo sufiĉis aŭ malsufiĉis al vi? 

Laŭdire vendiĝis ĉirkaŭ 300 ekzempleroj. Pri la legintoj, partaj aŭ plenaj, tute 
ne eblas diveni. La eho en la esperanta mondo estis pli alta ol mi atendis. 

JD: Kia nun estas la retrospekto de via streĉfaro? 

Ĝi estis penvalora. En 1996 aperis mia versa katalunigo de"Poemo de Utnoa" 
sub la titolo "La gesta d'Utnoa". Pro diversaj kialoj ĝi aperis en proza vesto, 
kvankam efektive la traduko estas farita en katalunaj heksametroj. Ĉi tiu 
traduko havis malgrandan ehon. Tamen ĝi trafis kelkajn literaturamantojn. 
Antaŭ du-tri jaroj legis ĝin Mariano Martin Rodrlguez, hispano kiu 
komprenas la katalunan lingvon, kaj li interesiĝis pri ebla aperigo de 
hispanlingva traduko. Nun, komence de 2016, ĉi tiu plena traduko en la 
hispana jam kompletiĝis, fare de Daniel Losdanes Queralt, kaj espereble ĝi 
eldoniĝos paralele kun la versa formo de la kataluna traduko aperinta en 
1996. Laŭ mia kono kaj memoro, aliaj tamen etpartaj tradukoj ekzistas en la 
portugala, la itala, la bengala. 

JD: Ĉu ĝi stimulis vin pluverki? 

Post la versigo de la "Poemo de Utnoa" kaj de ĝia traduko katalunen, aliaj 
verkoj sub mia nomo estas: "La enigmo de Tar@neo", 337-paĝa romano kiu 
aperis en la kataluna originalo (2000), poste en esperanta reverko (2003) kaj 
en la hispana (2007), ĉi-kaze en traduko de Joaguim Biendicho, kun la titolo 
"El enigma de Dulvvig". En 2003 eldoniĝis mallonga romano miapluma "El 
manuscrit deJules Verne", en la kataluna. 

En 1992 "Daa-35" komencis verkon en esperanto pri la malkovra vojaĝo de 
Kristoforo Kolumbo. Post pluraj etapoj kaj longjaraj flank-lasoj, ĉi tiu verko 
suferis profundan evoluon. Laŭdire Daa-35 finis legeblan version en 2015. Ĉi- 
jare mi estas laboranta super katalunlingva versio. Eventuale iam aperos 
esperantlingva. 

JD: Ĉu vi havis imitantojn? 

Laŭ mia scio, ĉu en la kataluna ĉu en la esperanta medioj, "Poemo de Utnoa" 
ne havis rektajn imitantojn. 

Indas noti ke en pluraj lingvoj troviĝas de kelkaj jardekoj kaj nuntempe verkoj 
similĝenraj, tio estas, ia mikso de klasikaj mitologio kaj rakonta epopeeco 
kune kun sciencfikcio. Ekzemple, krom la klasika "Aniara" (1953/1956), de la 
nobelpremiito Harry Martinson, ekzistas verkoj de Frederick Turner ("The 
New World", 1985, "Genesis", 1988), de Jan Kresadlo ("AITPONAYTIA'IA"/ 
"Hvezdoplavba", 1994), aŭ de Marly Youmans ("Thaliad" 2012). 

Balkana korupteco 

Kiam iu mencias koruptecon, oni kutime pensas pri altaj 
funkciuloj en politiko aŭ ekonomio, kiuj alŝovas unu al la alia 
sumojn interŝanĝe al akcepto de trokosta oferto. Tiu oferto tiam 
devos esti pagita de la impostpagantoj. Sed ĉu koruptado ĉiam 
rilatas al malhonesteco de gravuloj? Kio pri ordinaraj homoj? 

Mia nove aĉetita domo en Belgrado havis elektre hejtitan 
centralon. Mi rimarkis, ke por elektro mi pagas malmulte: ĉirkaŭ 
210 eŭrojn por sep malvarmaj monatoj, inkluzive de lumigado. 
Tamen ni iris al la oficejo de la elektrokompanio por informiĝi pri 
tiu malalteco, sed la giĉetistino diris ke kontrolado de tio ne estas 
tasko de ŝia fako, ni skribu leteron al la direkcio. Tiam ni rezignis pri 
raportado pri nia, eble ne bone funkcianta, elektromezurilo. 

Ĉar ni loĝas en domo de pluraj etaĝoj kaj ne bezonas uzi la 
teretaĝon, ni luigas ĝin. En la kontrakto mi ne skribis aparte pri la 
(neglektinde malaltaj) kostoj de elektro. Sed baldaŭ post nia 
ensetliĝo la hejtokaldrono, malnovulo, kadukiĝis kaj mi decidis 
aĉeti novan hejtaparaton. Oni konsilis al mi ŝanĝi al uzado de 
lingopiloloj, ĉar ili ne pliigas la forcejan efikon kaj estos post longa 
daŭro malpli multekostaj ol elektro (surprize, jam estis malaltaj I) 

Firmao liveris lignohejtilon kontraŭ 5000 eŭroj. Mi mendis 4,2 
tunojn da piloloj kontraŭ 865 eŭroj, supozeble sufiĉonte por la 
hejtosezono. Mi ricevos ŝokon, kiam la instalisto venis kaj informis 
min, ke li devos fortranĉi la energikablon inter la kaldrono kaj la 
surstrata fostego por provizado je elektro: ruzaĵo de la antaŭa 
posedanto kiu ne volis pagi altajn kostojn por elektro kaj estis 
konektinta la elektrokondukilon rekte al la publika reto. Jen solvo 
de la enigmo de malaltaj energikostoj ! 

Ni estis fraŭduloj, kvankam senscie! Ĉu la luantoj kiujn ni 
transprenis de la domvendinto estis konsciaj pri tiu fraŭdo? 
Kompreneble, ili ne povis ne esti en la komploto por havi senpagan 
hejtadon. Ili verŝajne rigardis min, eksterlandanon, granda naivulo, 
ĉar mi ne implice komprenis (kaj daŭrigis) la fraŭdon al la 
elektrokompanio. Antaŭ ol mi ekkonsciis tiun komplicecon, mi petis 

ilin kontribui al la multe pli altaj estontaj hejtokostoj. Sed la 
profitintaj luantoj rifuzis pagi pli. Tamen mi postulis de ili mal- 
grandan altigon de la luprezo, kio kreis malamikan rilaton inter ni. 
Duonan jaron poste ili forlasis la teretaĝon, kun ŝtela kunporto de 

akvohejtilo, kiun mi aĉetis por ili, kompenso por la prezaltigo. 

Kiam ni ekhavis novajn luantojn, mi metis en la kontrakton 
artikolon pri hejtokostoj: tridek eŭroj por monato. Tion ili volonte 
subskribis. Sed en mia nova lando luantoj tradicie pagas por 
hejtado nur dum la malvarma sezono. Mi preskaŭ perforte 
konvinkis sinjoron luanto, ke en kontrakto 'monate' signifas ĉiun 
monaton, ankaŭ la somerajn. Li cedis. 

Antaŭ nelonge malkaŝiĝis 
io nova. La mezurilŝranko estis 
de malnova tipo, ĝi devintus 
laŭleĝe jam esti anstataŭigita 
antaŭ ses jaroj. Dua ruzaĵo de 
la domvendinto: eĉ por la 
elektra kuirado kaj lumigado li 
pagadis per falsa mezurilo! 
Lokanoj avertis nin, ke ni ne 
sciigu la instancojn pri la 
mezurilŝranko, ĉar pro (ne- 
konscia) fraŭdo dum tri jaroj ni 
devos pagi grandan punsumon. Feliĉe unu el la najbaroj konis 
oficiston de Elektro-Distribua Kompanio, kiu estos preta private 
instali por ni novan mezurilaron. Li venis tri fojojn, la unuajn du 
fojojn ebria, la trian fojon li estis kun sia filo, kiu ankaŭ laboris ĉe 
EDK. Tiu sukcesis munti la novan mezurilaron. 

Inter prosperaj domposedantoj kaj luantoj en balkanaj landoj 
kutime ekzistas malamika rilato. La domposedanto provas profiti 
de la ŝtato, la luantoj "forgesas" sincerecon kaj kontraktlojalecon I 
Sed tiel nur en balkanaj landoj, kie cetere paperaj kontraktoj estas 
ne-kutimaj ? 

JD 


Esti kondamnite lui stretan loĝejon, 
plagate de senlaboreco, havi malpli 
bonan sanstaton, ĉio tio ne favoras 
bonan komunikadon kaj rilaton inter 
malriĉuloj kaj pliprosperuloj. La 
mezuma salajro por plena 
laborposteno en Serbujo estas po 
ĉirkaŭ € 368 monate kaj la neta 
minimuma salajro estas € 1 (121 
din.); ne ekzistas pago pro 
senlaboreco. ĉenerala senlabor-eco 
altas 19%, sed 45% por junuloj. 

Serbaj kantoj en Esperanto 

La 25-an de Januaro en la universitata biblioteko de Banjo 72 Luko, 
„AIS Banja Luka“ kaj Eo-Societo "La Mondo", organizis reklam- 
kunvenon pri la libro "Kantoj el Serbio". Gin prezentis Ljubiŝa 
Preradoviĉ, Dragica Kaŝanski, Aleksandar Duriĉ kaj Miĉo Vrhovac. 
"Kantoj el Serbio" estas serba-esperanta kantaro preparita de 
instruistino Senka Tomiĉ el Jagodina, Serbujo. Si trovis vojon por 
prezenti serbajn kantojn dulingve. Si aldonis popolkantojn kaj 
esperantigitajn serbajn poemojn. 

La tria kompletigita eldono de "Kantoj el Serbio" enhavas 120 kantojn, 
26 pli ol en la dua eldono. Novaĵoj konsistas el kantoj de Kosovo, 
Makedonujo kaj Bosnio. Ĉiuj el ili estas riĉaj en melodiaj ornamentoj 
kaj ofte interplektitaj kun amkantoj. En la tria eldono aperis kantoj 
kiel: “Emina”, “Brilu, brilu luno pala”, “Suno sekvas la lunon”, “Ludis 
junul’ tambureton”, “Papilioj etaj kunbuntaj flugiloj”, “Banja Luka kaj 
viaj vilaĝoj”. Apartan valoron donas la aldonitaj klarigoj ĉe ĉiu kanto, 
montrante valorajn informojn pri ĝia deveno aŭ interesan detalon, 
ligitajn al la enhavo de la kanto. 

Estas inkluditaj fotoj pri broditaĵo de Zmijanje (regiono ĉirkaŭ Banjo 
Luko). Tiuj broditaĵoj estas la unua elemento de Bosnio kaj 
Hercegovino sur la teritorio de Srpska Respubliko, kiun ĝi metis sur 
sia listo de Unesko kiel nemateria kultura heredaĵo. 

La libro havas kulturan, pedagogian kaj edukan celojn. Laŭ recenzo de 
P. Kaŝanski ĝi montras parton de la serba kulturo, speciale la serban 
muzikon. En la antaŭparolo kaj la muziknota parto estas interesaj 
tekstoj por pristudado de tiu tradicio. 

Niaj nuntempaj komponistoj kaj redaktoroj de elektronikaj 
amasinformiloj prunteprenas fremdan, ĉefe usonan kaj okcident- 
eŭropan muzikon. Vanaj estas hodiaŭaj plendoj de bonintencaj 
aŭskultantoj kaj muzike edukitaj personoj, ke ni ne plu estas kapablaj 
respekti nian spiritan posedaĵon, eĉ ignoras ĝin kaj akceptas tiun de 
Okcidento kaj de Usono, tiel rencenzinto Radunoviĉa. 

Miĉo Vrhovac 

72 Mi uzu banjo por publikaj banejoj kaj la nomo de urbo, kie ili tradicie troviĝas. 

FONDINTOJ DE JUNULARA ESPERANTO-SOCIETO 
“ESTONTO” EL PRILEP 

OCHOBAHM HA MJlAflHHCKOTO ECflEPAHTCKO flPyiUTBO 
“HflHMHA" Ofl nPH/lEfl 


Makedonujo: Viktor Galeski ne rezignacias 

Junulara E-societo "Estonto" el Prilep estis fondita la 26-an de 

marto 1995a. Poste ĝi 
laboris tre aktive kaj 
vigle ĝis la 2004a jaro, 
kaj de tiu tempo restis 
kelkaj interesaj aferoj 
inter kiuj unua KoDisko 
pri Makedonujo kaj 
Prilep 73 kaj la tiea E- 
movado. Dua KoDisko 
estis vera trezoro, en ĝi 
estis surbendigitaj versoj 
de konataj makedonaj 
verkistoj en Esperanto. 
Krom tio ni eldonis kvar 
numerojn de nia jara 
almanako "Estonto", 
skribita dulingve, tiel ke 
ankaŭ makedonaj ne- 
esperantistoj povis ĝui 
ĝin. Ĉar la tiamaj 
gejunuloj estis naskitaj inter 1980 ĝis 1985, post ilia forlaso de 
Skopje kie ili plimulte studis, ni havis kelkjaran paŭzon sen iuj pli 
gravaj aktivaĵoj. Parto de ili akiris laborpostenon aŭ edziniĝis - kaj 
praktike de 2005 ni kuniĝis nur kelfoje jare - sen aktivaĵoj. 

Post kiam en 2007 ni perdis niajn ĉambrojn kaj ricevis novan 
sidejon, sed sen elektro, akvo kaj necesejo ni povis nek labori nek 
daŭri kun niaj kunvenoj en la societo. Mi havas kontaktojn kun 
kelkaj eksmembroj de la Junulara societo, sed ili nun havas siajn 



MJlAflMHCKOTO ECnEPAHTCKO flPyiilTBO "MflHMHA" ("ESTONTO") Ofl nPMJlEn 
E «OPMMPAHO HA 26.03.1995 TOflMHA. HAJflPBO KAKO COCTABEH flEfl HA 
ECnEPAHTCKOTO flPyUJTBO "HAnPEflOK" A nOTOA KAKO CAMOCTOJHO flPyUJTBO 
BO KOE MJlAflMTE ECnEPAHTMCTM Ofl nPMJlEn KE TM OCTBAPyBAAT CBOMTE njlAHOBM 
M AKTMBHOCTM. mACMJlO HA MJIAflMHCKOTO flPyUJTBO "MflHMHA" Ofl nPMJlEP 
E TOflMUJHMOT AJ1MAHAX "ESTONTO" KOJ M3JlErYBA Ofl 1995 flO 2001 TOflMHA. 
KAKO nOCEBEH nPOEKT M TOPflOCT E CHMMEHMOT KOMnAKT flMCK CO nOE3MJA HA 
MAKEflOHCKM nOETM HA ECnEPAHTO - CHMMEH BO PAflMO nPMflEn. 


73 2a urbo de la lando, post ĉefurbo Skopje 

problemojn kun sioj infanoj, senlaboreco, ktp - same kiel mi. Post la 
morto de mia patro en junio 2015 nun mi praktike estas sola en 
Prilep esperantisto kiu iamaniere aktive laboras por la disvastigo de 
Esperanto, zorgante nur pri la esperanta societo kaj ĝia riĉa 
heredaĵo. Pro tio estas tre peze fari kaj organizi ion rilate al 
Esperanto. Tutan Esperantan ekspozicion mi mem preparis, 
kompilis, presis kaj pagis ĉion el mia poŝo. Kelkajn tagojn antaŭe mi 
sendis invitojn al multaj samurbanoj kaj kelkajĵurnalistoj. Je la tago 
de ĝia solena malfermo mi sola devis prepari aferojn, meti ilin sur la 
murojn, organizi fotadon. 

Kvankam la starto estis je la 19a horo, mi jam pretis pri ĉio du 
horojn pli frue, tro laca por povi organizi ion aldonan. La ekspozicio 
komenciĝis la 6- 
an de decembron 
kaj daŭris ĝis la 
10-a, kiam mi 
denove sola devis 
ĉion preni kaj 
transporti en la 
ĉambrojn de nia 
societo "La 

Progreso". 

La lastajn 5-6 
jarojn en Mak- 
edonujo nek iu 
grupo nek iu societo laboris kaj ekzistas, krom nia prilepa societo. 
Ĝi iamaniere tra-vivas jaron post jaro, antaue danke al al laboro de 
mia patro Metodi, nun dank' al mia intereso kaj laboro en la kadroj 
de miaj eblecoj. Kelkfoje ĝis nun ni komencis fari retpaĝon pri nia 
societo en Esperanto kaj makedona, sed sen sukceso ... lastan jaron 
iom helpis al ni s-anino Peny Vos, sed post la komenco ĉio ĉesis. 
Kelkfoje membroj de UEA proponis al mi organizi komencan E- 
kurson por revivigi la E-movadon en Makedonujo - sed sensukcese, 
ĉar en Skopje ne estas intereso pri tio. El du societoj, fervojista kaj 

junulara, nun neniu ekzistas, ĉar inter 700 000 enloĝantoj oni ne 
sukcesas trovi dek personojn por subskribi paperon kaj registri 
novan E-societon. Samtempe MEL (Makedonia Esperanta Ligo) 
perdis sian sidejon, bibliotekon, poŝtfakon kaj adresonkaj nun 
formale ne ekzistas. Ankaŭ laŭ ĝia statuto ne povas esti MEL kun 
nur unu membro-societo "La progreso" el Pritep. 

Lastajn kelkajn jarojn mi estis membro de UEA kaj fakdelegito 
danke al iuj personoj en UEA kaj fondaĵo Kanuto. Mi ŝatus havi 
kolektivan abonon al Balkana Verda Stelo. Laŭ informoj kiujn mi 
ricevis de s-ro Corsetti en 2014 en UEA estis fondita iu monrezervo 
por Makedonujo, sed mi ne scias ĉu kaj kiom da mono estis 
kolektita por helpi nian E-movadon. 

Antaŭ kelkaj tagoj mi makedonlingve ektradukis interretan E- 
kurson "Kurso 4", faritan de brazilanoj. Nun restas al mi alŝuti la 
tradukon - por ke ĝi ekvivos inter aliaj tradukoj - por tiamaniere 
helpi al estontaj kursanoj kaj esperantistoj el Makedonujo. 

Laŭ mi tio estas ĝis nun la plej bona afero por pli proksimiĝi 
Esperanton al makedonoj kiuj volus esplori kaj lerni Esperanton. 
Car nun en Makedonujo nek ekzistas E-societoj (krom tiu en Prilep) 
nek kondiĉoj por organizi, instrui kaj lerni Esperanton en iuj 
apartaj ejoj. Poste kun bona informado, kaj preparo de iuj kunvenoj 
eble ni denove travivos E-movadon ĉe ni. 

Viktor Galeski 


68a IFEF 74 -kongreso en Varna 

La bulgaraj fervojistoj-esperantistoj, tutkore invitas vin partopreni 
la IFEF-kongreson, kiu okazos de 21-a ĝis 28-a de majo 2016 
proksime al Vama, la mara ĉefurbo de Bulgarujo. Tio estos la kvina 
fojo, ke ĝi okazos en Bulgatujo. La esperantistoj, kiuj vizitis la 
antaŭajn kongresojn (Varna 1968, Plovdiv 1984, Plovdiv 2002 kaj 
Sofio 2010) memoras la agrable travivitajn tagojn. 

La ĉeftemo estas „Unuigita Eŭropo bezonas Esperanton“. 


Internacia Federacio de Esperantistoj-Fervojistoj 

Literatura Konkurso „Abritus” premiota en Razgrad 

Karaj eksterlandaj kaj bulgaraj gesamideanoj! Bonvolu atenti pri nia 
Internacia Esperanta Literatura Konkurso „Abritus”. Ĉiujare 
Esperantista Domo de Kulturo D-ro Ivan Kirĉev en Razgrad 
organizas jam tiun konkurson por originala esperanta poezio kaj 
humuro. 

La sendotaj verkoj devas esti komputile skribitaj kaj subskribitaj per 
pseŭdonimo. Ili ne devas esti publikigitaj en aliaj revuoj. La nomon 
kaj adreson, partoprenontoj, vi sendu bv. en aparta koverto, se vi 
uzos poŝton. Sed per komputilo vi sendu la verkon al 
dkateva@mail.bg kaj la veran nomon kun pseŭdonimo al 
ekra_razgrad@mail.bg. La limdato estas 31.05.2016 
Nia poŝtadreso estas, ul. „Sveti Kliment” 36, ap. 1 EDK, 7200 
Razgrad, Bulgarujo. La rezultojn oni anoncos kadre de nia tradicia 
festo EKRA (vidu ĉi-sube) 

La premiitaj verkoj estos publikigitaj en Literatura Foiro, Bulgara 
Esperantisto kaj Esperantista Tribuno-Razgrad. Ni atendas 
senpacience kaj espere viajn novajn verkojn! 


Balkana Esperantista Renkontiĝo en Razgrad 


8h-17h 
15h-17h 
17h- 18h30 
19h 

10h-13h 


16h -18h 

19h 

9h 


Programo, 10a-12a de junio 2016 
vendrede 

Akceptado de gastoj kaj ilia loĝigo en hotelo “Central” 
Ekskurso- konatiĝo kun la vidindaĵoj de nia urbo 
Prezento de „Vaganto inter la steloj“ de „llija Petrov" 
Interkona vespero en restoracio 

sabate 

Konf. “Disvolviĝo kaj pureco de la Intem. Lingvo 
Esperanto” gvide de N. Uzunov, G. Mihalkov, Eva 
Bojaĝieva kaj Josip Pleadin en hotelo “Central” 
Anonco de la rezultoj de la „Abritus“ 

EKRA-2016 kaj Koncerto en la salono de Filharmonio 
Amuza vespero en restoracio 
dimanĉe 

Ekskurso arkeologiejo Sborjanovo, tracaj tombodomoj 


Pliaj informoj de: dkateva@mail.bg kaj ivesper_ho@abv.bg; 

RIFUĜINTOJ de Vesela Ljaĥova, recenzo 

Vesela Ljahova naskiĝis en Pazarĝik, Rumanujo en 1961. Si studis bulgaran 
filologion en Sofia universitato “Sveti Kliment Ohridski” kaj finis en 1985. 
Multajn jarojn ŝi estis instruistino en Sofio. Ekde 1980 ŝi komencis verki kaj 
publikigi novelojn en la ĉefurba gazetaro. En 1987 Vesela Ljahova ricevis la 
premion de la literatura konkurso "IfBeTau 3aHroB” 75 . Ŝi estas aŭtoro de la 
beletraj libroj “Gis la suno”, novelaro el 1993, “Vivo-misio. Libro pri 
profesoro d-ro Ceko Torbov”, biografia esploro el 2001, kaj “Rifuĝintoj”, 
romano el 2013. Tiu ŝia unua romano atingis la finalon de la konkurso 
“Romano de la jaro” 2013 kaj ricevis la premion “Ĥristo Danov” 76 por beletro 
en 2013. Gi prezentis Bulgarujon dum la Internacia foiro de la libro kaj en la 
Eŭropa festo por la unua romano en Budapeŝto en 2014. 

“Rifuĝintoj” priskribas reale historiajn eventojn: la ribelon en la distrikto 
Drama, en la norda Grekujo en 1941, kaj ĝian kruelan sufokon fare de la 
bulgara militistaro, kiu perforte okupis tiun teritorion. Kompreneble, antaŭ tio 

la grekaj ribelantoj faris multajn mortigojn kaj 
perfortojn inter la paca bulgara loĝantaro. La 
aŭtorino klarigas la perfortan senbulgarigon de la 
teritorio apud Blanka Maro en la norda Grekujo 
post la Dua mondmilito, la tragedian sorton de la 
bulgara minoritato en Grekujo ĝis la mezo de la 
dudeka jarcento, perfortita de ĉiuj Balkanaj 
registaroj - turkaj, grekaj, serbaj kaj bulgaraj. 
Ordinara analfabeta maljuna virino senesperigite 
pensas: “Kial homo perfortas homon kaj la unua 
kaj la alia brutiĝas! Kia estas tiu puno, Dio mia, ĉie 
oni perselcutas nin. Tie ni estis bulgaroj, tie ĉi 
nomas nin grekoj, sed aliaj opinias nin makedonoj. 
Nenie ni sentas nin hejme.” 

“La romano enhavas la sorton de la duono de Bulgarujo” - diris la verkistino 
- “ĉiu dua aŭ tria bulgaro havas avon aŭ avinon, kiu rifuĝis el tiuj teritorioj, 
troviĝantaj nun ekster Bulgario.” 

Pri tiuj ĉi historiaj eventoj ĝis nun oni silentis pro ia stranga kompreno pri 
bonnajbaraj landaj rilatoj. Tio estas nova temo ege aktuala ne nur en 
nuntempa bulgara literaturo. Vesela Ljahova indas gratulojn pro tio, ke ŝi tre 


75 Cvetan Zangov - bulgara poeto, naskita en 1933 en urbo Sliven, tragedie 
mortinta en 1952 

76 bulgara renesanca kleriganto literaturisto.En 1857 li fondis librovendejon kaj 
eldonejon, kiu ekde 1862 havas lian nomon. En 1999 Komunumo Plovdiv 
establis premion je lia nomo por kontribuo en literatura kulturo. 

sukcese plenumis la malfacilan taskon priskribi objektive kaj senpasie tiujn 
eventojn, krei la bulgarajn kaj la grekajn protagonistojn en la romano kaj 
klarigi iliajn diversajn vidpunktojn. 

Unu el la plej gravaj problemoj, kiun starigas la verkistino en la romano estas 
la problemo pri la regopotenco. Ĉiu registaro estas konvinkita, ke ĝi rajtas 
regi laŭ sia bontrovo kaj tute neglektas kaj ne zorgas pri la ordinaraj homoj. 
Mankas respondeco pri la sorto de la popoloj. Ofte oni faras perforton je la 
nomo de iaj ideoj, kaj tre ofte la politikistoj kaŝas sin malantaŭ bonaj noblaj 
ideoj kaj uzas la regopotencon por riĉiĝi. 

Grava estas la problemo pri la elekto, kiun la bulgaroj devis fari en la norda 
Grekujo. Ĉu ili defendu kaj konservu sian nacian memkonscion, sed forlasu 
sian patran domon kaj direktu sin al nekonata necerteco, aŭ restu tie, kie loĝis 
iliaj geavoj, kie estas iliaj radikoj, sed risku konstante esti perfortitaj, eĉ 
mortigitaj? 

En Bulgarujo mem ankaŭ ekstaris la problemo pri la elekto por la bulgaroj: 
Ĉu ili vivu trankvile, bone, obeante la registaron, sed konfesu sin makedonoj 
aŭ vivu en mizero, estu senlaboruloj, kaj risku esti mortigitaj kontraŭstarante 
la reĝimon, defendante la veron? La elekto por tiuj bulgaroj ĉiam estis ligita 
kun perdo de io kaj iu ege kara. 

Vesela Ljahova atendis senpacience kaj kun emociiĝo la pritakson de la 
legintoj. Ja, tio estas ŝia unua romano! Feliĉe, ili aprezas alte la kvalitojn de la 
romano kaj la talenton de la aŭtorino. “La aprezoj de la legintoj superis miajn 
atendojn”, ŝi konfesis emociigite, “tio montras, ke en la nuna literatura 
situacio en Bulgarujo mankas similaj verkoj kaj la legantoj ege bezonas ilin.” 
Fine jen kelkaj komentoj de legantoj: “La libro ege emociigas, skuas, 
kortuŝas”, “Jam en la komenco impresis min la sperteco de la aŭtorino, 
malgraŭ, ke ĝi estas ŝia unua romano”, “Ĉio laŭdinda, kion mi legis pri la 
romano, evidentiĝis vero. La romano ege plaĉas al mi. Mi pensas, ke ĝi trovos 
sian lokon en la vico de la plej gravaj klasikaj bulgaraj romanoj”, “Probable la 
historiistoj ne pritaksas alte similajn romanojn, sed legante ilin mi ekkonas la 
etoson de la epoko (la malnovaj kaj dialektaj vortoj, uzitaj de la verkistino ege 
helpas por tio), la interrilatojn de la homoj hejrne, ekstere, inter la popoloj, 
inter la defendantoj de diversaj ideoj k.t.p.”, “ Delonge alia libro ne kortuŝis 
min tiel...Kelkajn tagojn mi legis, suferis, ploris pro la tragedia sorto de 
multaj homoj.... La libro estas facile legebla, mankas tedaj enuigaj 
priskriboj...Nenio troa, sencela, malgraŭ ĉiuj 700 paĝoj.” 

Mi opinias, ke la romano donos al la legontoj pli multajn verajn historiajn 
sciojn ol ajna historia lernolibro, pro tio mi rekomendas ĝin al ĉiuj, kiuj 
interesiĝas pri historio, pasinteco kaj interrilatoj de la Balkanaj popoloj. 


Dimitrinka Kateva 

FRAGMENTOJ EL LA ROMANO 

La vilaĝoj en la Regiono de Drama estis eniritaj de diversaj politikaj 
grupoj. Post kiam komenciĝis la retiriĝo de la bulgara militistaro el la 
regiono de Blanka Maro, ili luktis por la regopotenco, jam sen kaŝi sin kaj 
penetris necerteco inter la loĝantaro. Tage elasistoj 7 , protektataj de la 
nova bulgara reĝimo en Sofio, faris paroladojn en vilaĝoj, propagandis 
novan sociordon, mondan landon de proletaro, en kiu ĉiuj estos egalrajtaj: 
grekoj, bulgaroj, turkoj, armenoj, hebreoj. Nokte amasiĝis el la mallumo 
rabistoj, invadis iun bulgaran domon kaj minacis la homojn, neniun lasis 
trankvila, kiu ne estas greko. Nek al la elasistoj la homoj kredis, nek de la 
aliaj ili povis sin gardi. Ju pli multiĝis la streĉo, des pli malmultaj militaj 
trupoj restis. La bulgara armeo retiriĝis laŭ plano kaj la militistaro havis 
taskon agiti la bulgarojn enmigri en Bulgarujon. Por la venintoj post 1941: 
klare, sed la lokaj bulgaroj estis konsternitaj. lli sentis sin forlasitaj kaj 
sendefendaj. La rabistoj forportis el la domoj ĉion, kion ili vidis antaŭ la 
okuloj de la dommastroj, eĉ oni diris, ke en vilaĝo Plevna iu estis 
bruligita, ĉar li ne dims, kie estas kaŝita lia ormono. Vera aŭ ne, plevnanoj 
unuaj komencis rifuĝi en Bulgarujon kaj dum pli malmulte ol unu 
semajno la vilaĝo senhomiĝis. 

Onidiro pri pogromoj kaj perfortoj disvastiĝis kiel nebulo, la bulgaroj 
influiĝis kaj la partizanaj taĉmentoj subtenis ilian timon, donante novajn 
argumentojn al tiuj, kiuj hezitis. Aldoniĝis la propagando, de unu flanko la 
greka, kiu deklaris, ke la teritorio sude de Blanka Maro estas greka, de alia 
flanko la bulgara, kiu ne kontraŭstaris la grekan, ĉar ĝi estis okupita pri la 
faligo kaj neniigo de la cara reĝimo en Bulgarujo. La niaj vilaĝanoj 
konsterniĝis , bulgaroj foriras kaj la fremdaj ordonas. luj rezignaciis, aliaj 
koleriĝis, sed ĉiuj hezitis kion fari. 


La granda ligna pordo malfermiĝis kaj en la korton eniris alta maldika 
viro, dorskurbiĝinta kun blankiĝinta hararo kaj nigra nerazita vizaĝo en 
malnovaj eluzitaj vestoj.Katina aliris el la ĝardeno. 

Mi nenion havas por stanado 78 - kiiis ŝi kaj proksimiĝis al la 
stanisto. - Ĉu vi ne komprenas la bulgaran, aŭ mi parolu turklingve? - 
aldonis Katina vidinte, ke li ne moviĝas. Si vidis la dorsosakon kaj 
ekkonis ĝin. 


77 elasistoj = grekaj partizanoj, anoj de la popolliberiga greka armeo 
7S tegi per stano? 








20 


Panjo....- diris la viro kaj proksimiĝis al la dorskurba 
maljunulino. 

Katina restis senmova kaj senvorta, perpleksita, ĉu ŝi auskultis bone. Si 
streĉrigardis per siaj maljunaj okuloj la nekonaton. Si neniam vidis tiun 
hararon, tiun barbon, tiun griznigran vizaĝon, tiujn profundajn okulojn. 
Sed tiu ĉi voĉo, tiu pura belsona voĉo, neniu havas tian, estas ĝi ununura! 
Panjo.. - ripetis la viro. 

Fulmrapide Katina konsciis ĉion: Venis Boris. Finfine li revenis hejmen! 
Tion ŝi atendis, tion volis, pri tio ŝi preĝis kaj petegis Dion kaj la Sanktan 
Triunuon - ke li revenu!.... Sed anstataŭ ĝojo ŝin amara sufero obsedis, ŝi 
volis kriegi, ploregi kiel ĉe nova tombo... Cu tiu viro estas ankoraŭ Boris, 
se la beleco de ŝia ido malaperis? Kion oni faris al ŝia infano, ŝi vidas ne 
lian helan vizaĝon, sed malbelan, turmentitan, nekonatan kaj repuŝan 
viron. Cu tio estas vero aŭ ĉu ŝia malsana cerbo naskas fantaziojn? Cu ŝi 
povas ĝoji al tiu maljunulo, redonita al ŝi kiel almozo post longaj kaj 
varmaj preĝoj... ? 

Si sentis kiel la fortoj forlasas ŝian lacan koipon.... 

Dio, mi mortu, sed revenigu la alian, la antaŭan Borison - flustris 
Katina.... 

Sia koro ekbatis kelkfoje kaj poste silentiĝis. 


Memstare lerni Esperanton en Balkanio 

Ekzistas minimume tri entreprenoj, kiuj kovras preskaŭ la tutan 
balkanan merkaton por lemigi Esperanton per la reto. 

1. senpage el la bosna lingvo, la bulgara, la greka, la hungara, la 
kroata, la makedona, la rumana, la serba, la slovena kaj la 
turka ĉe la retadreso www.goethe-verlag.com/book2/.... 
se vi plenigas sur la punktetoj la du majusklojn de via lingvokodo, 
respektive BS, BG, EL, HU, HR, MK, RO SR, SL aŭ TR. Tiam aperas 
tabelon de 55 lingvoj, inter kiuj ankaŭ Esperanto. Klaku sur ĝin kaj 
elektu inter kvar opcioj: frazaro, vortaro, elŝutu dulingvan sonaĵon 
(aŭdio EO <—> via lingvo), elŝutu unulingvan sonaĵon (EO). 
Goethe-verlag ankaŭ disponigas aplikaĵon ”50 languages”, kiu estas 
agordebla al Androidaj telefonoj kaj tabletoj, iPhones kaj iPads, por 
tiuj kiuj volas lerni Esperanto mallinee (offline). La apo inkludas 30 
liberajn lecionojn de la Esperanto-kursaro de libro 2. Ĉiuj testoj kaj 

ludoj estas inkluditaj en la programo. La senpagaj MP3 sonaĵoj de 
libro 2 estas parto de tiu kurso. 

2. Ekzistas reta lernolibro en www.kurso.com.br por Esperanto 
surbaze de jenaj lingvoj: bulgara, greka, hungara, kroata, 
makedona, serba, slovena kaj turka. 

3. Aliajn specojn de interreta kurso, kiujn oni studas kun helpo de 

libervola korektanto de ekzercoj, ofertas senpage la retejo 

www.lernu.net. 

Ili ekzistas sur tri niveloj: baznivelaj (“Bildoj kaj demandoj”, “Ana 
Pana” kaj “Mi estas komencanto”), meznivela (“Ana renkontas”) kaj 
altnivela (“Kio okazas”). Disponeblas reta vortaro. La lingvoj el kiu 
www.lernu.net instruas estas la bulgara, greka, hungara, kroata, 
rumana, serba, slovena kaj turka. 

Kroata Esperanto-Ligo eldonas faman lernolibron, kiu sekvas la 

“Zagreban metodon”, t.e. ĝi lernigas unue la plej ofte uzatajn vortojn 
en Esperanto kaj ne pezigas la kurson per esprimoj, vortoj aŭ 
gramatikaĵoj, kiuj ne havas utilon por la praktika parolado de 
komencanto. Ekzistas versioj en la bulgara, kroata, rumana, 

serbobosna kaj slovena lingvoj. Por la bulgara kontaktu Marianan 

Evlogieva (mrvpl@interpres.org), por mendi la kroatan 79 vi telefonu al 
01-4617550 aŭ skribu al esperanto@zg.t-com.hr. La retan version vi 
trovu en www.esperanto.hr/eo/index.html. Por la rumana versio 
kontaktu s-ron Vochin (m.vochin@gmail.com). 

La bosna versio estas eldonita en Sarajevo kaj la serbobosna en Banja 
Luka. La slovena versio vivis jam kvar eldonojn kaj estas mendebla ĉe 
Zlatko Tiŝljar (ztisljar@gmail.com). 

Fine oni havas du retajn kursojn, per kiuj oni povas lerni Esperanton 
nur el la angla: 

La unua kurso de http://eurotalk.com/ae/resources/learn/esperanto 
kostas € 39,99, laŭ la reklamo ideala por tutkomencantoj aŭ por tiuj 
kiuj ĝuste konas manplenon da vortoj en Esperanto ; por komencantoj+ 
estas sekva kurso kontraŭ sama prezo € 39,99. Kaj fine oni havas 
kompreneble Duolingo (www.duolingo.com/), kiu furoras nun kun 
300 000 enskribitoj. 


79 aŭ malnovan makedonan version kopiitan 

Ekskurso en Rumanujo 



lernantoj de Bukovino en la historia muzeo de Botosani, Rumanujo 


Saluton, hodiaŭ la grupo de gelernantoj kiu studas la Esperanton vojaĝis en 
Esperanto-lando, urbo Botosani. Dum la vojaĝo ni kantis, ni vidis spektaklon de 
marioneta teatro “Vasilache”, ni vidis historian muzeon, ni vidis la monahejo 
“Agafton”, ni ludis kaj manĝis. Vespere ni revenis hejmo kun la espero fari alian 
vojaĝon en Esperanto-lando. 

Gis la revido, viaj amikoj el Rumanio 

Bodale Ionel 


Kiom mirinda estas nia tero... 

Kiom mirinda estas nia tero! Ĉie abundas sennombraj riĉaĵoj kaj 
belajoj. La rideta suno brilas gaje super ĉio kaj ĉiuj. La milda sornera 
pluvo estas beno porla kreskaĵoj, por homoj kaj por ĉiuj estaĵoj. Eĉ la 
ŝtormoj kaj inundoj ludas rolon en la vivo de la tero. Kaj la 
glacimontoj, ĉu ili ne estas bezonataj? Se ili subite malglaciiĝus, kio do 
okazus? Ĉu ne ĉio estas aranĝita laŭ la diaj vortoj: “Ĉio estas tre 
bona”?! 

Kial do la homaro ne estas feliĉa? Kio mankas al ĝi por vivi feliĉe 
kaj pace sur la bela tero? Eble al ĝi rnankas la scio. La homaro ankoraŭ 
ne evoluis suftĉe por akiri la scion pri kiel oni povas vivi feliĉe. La 
bestaj ecoj kaj do la licenco mortigi por manĝi ne tute malaperis el la 
nuntempa homaro, spite al ĝia grandega teknika kaj scienca progreso. 

La homo ankoraŭ “estas lupo por homo”; uzante la mensogon, la 
ruzon, la perforton, ĝi ankoraŭ pretas mortigi sian proksimulon, por 
mem fariĝi pli forta, pli riĉa, pli feliĉa. Ĉu oni povas ŝanĝi tion? Tute 
ne. Nur evoluo de nia konscio povas fari tion. Kaj tio demandas de ni 
tempon kaj paciencon. 

Feliĉe sur nia planedo vivas ne nur senkonsciaj homoj, sed ankaŭ 
pli evoluintaj, kiuj jam lernis pensi kaj konscii, ke ilia bono dependas 
de la bono de siaj proksimuloj. Per la propra agado ili strebas ŝanĝi la 
nunan situacion de la homaro kaj krei pli bonan mondon. 

Ne estas tiel ke inter tiuj du kategorioj de vivaj estaĵoj okazas daŭra 
interbatalo, ĉar ambaŭ supozas, ke nur ĝi pravas. Do kiamaniere oni 
povas fari pacon inter la du batalantoj, aŭ kiel oni diras en popolo: 
“Kiel (savi?) la lupon kun la kapro kaj la brasiko”? 

Estas grava feliĉo, ke la homo estas scivolema estulo. Gi ĉiam 
serĉas. Kaj tiu kiu serĉas, tiu iam trovos. Sed kion serĉas la homo? 
Kompreneble solvi la problemojn. Kaj dum tiu senĉesa serĉado ĝia 
intelekto evoluas. Paŝon? post paŝo evoluas ankaŭ ĝia sentemo, kaj 
aperas nova homo, kiu pensos kaj agados alimaniere ol tiu de la nuna 
homo. 

Ekzemple, kio okazas dum niaj tagoj en iu malpli riĉa lando, en kiu 
la plej multaj loĝantoj suferas pro diversaj ĉiutagaj mankoj, kvankam 
en la lando estas multaj riĉaĵoj kaj kapablaj homoj ne mankas? Kial 
ĉiam oni plendas pri manko de mono, dum samtempe multaj riĉiĝas? 
Kiamaniere do kaj kie “malaperas” la mono?! 

Por ilustri tion, permesu al mi prezenti interesan rakonton pri 
okazaĵo el antaŭa tempo, kiun mi aŭdis de iu amiko: 

Oni diris, ke en iu mateno la gvidanto de iu citadelo estis vekata de 
kelkaj krioj, kiuj aŭdiĝis el la citadela placo: 

“Venu al pomoj! Dolĉaj pomoj kiajn vi neniam gustumis!” 

La citadelestro, iom ne tro ĝoja, leviĝinte el la lito, rigardis tra la 
fenestro kaj vidis fruktovendiston, kiu estis vendanta pomojn. Kaj tiu 
estis ĉirkaŭita de aro da klientoj. 

“Tiuj pomoj devas esti ege bongustaj” pensis la gravulo, kaj 
dezirante kvanton da ili, li tuj alvokis sian unuan konsilanton kaj 
ordonis al li: 

“Jen kvin oraj moneroj, iru al la placo kaj aĉetu pomojn de tiu 
fruktovendisto.” 

La unua konsilanto alvokis la glasprizorganton kaj diris al li: 

“Jen kvar oraj moneroj, iru kaj aĉetu pomojn.” 

La glasprizorganto alvokis la tabloprizorganton kaj diris al li: 

“Jen tri oraj moneroj, per kiuj vi devas aĉeti pomojn de tiu 
vendisto.” 

La tabloprizorganto alvokis la unuan gardiston, donis al tiu du orajn 
monerojn kaj sendis lin por aĉeti pomojn. Ĉi tiu donis unu oran 
moneron al iu subulo, kaj tiu iris al la vendisto kaj komencis minaci 
lin: 

“Hej, kial vi krias? Vi ĝenis nian citadelestron dormanta, kaj kiel 
punon por vi li ordonis al mi konfiski tutan vian ĉareton kun 
pomoj.” 

Kaj tuj tio vere okazis. 

Reveninte al sia ĉefo la subulo sin laŭdis: 

“Mi faris eksterordinaran komercon. Per unu ora monero mi aĉetis 
duonon de la pomoj el la ĉareto de tiu vendisto.” 

La unua gardisto iris al la tabloprizorgantokaj diris: 

“Mi negocis kaj per la du oraj moneroj, kiujn vi donis, mi sukcesis 
aĉeti plenan sakon da pomoj!” 

La tabloprizorganto rapide iris al la glasprizorganto: “Per tri oraj 
moneroj mi aĉetis saketon da pomoj.” 

La glasprizorganto kaŝis duonon el la kvanto kaj poste li iris al la unua 
konsilanto: “Jen, tiuj kvar oraj moneroj sufiĉis nur por duonsaketo da 
pomoj.” 

Tiam la unua konsilanto iris antaŭ la citadelestron kaj diris: 

“Via Moŝto, jen, mi plenumis vian ordonon, sed kontraŭ tiuj kvin 
oraj moneroj mi sukcesis negoci nur kvin pomojn”. 

La gravulo de la citadelo manĝante el unu pomo cerbumis: 

“Hmm! Nur kvin pomojn kontraŭ kvin oraj moneroj. Tro multe, tro 
multe! Kajtamen tiu fruktovendisto havis aron da aĉetantoj. Tio 
signifas, ke la homoj vivas bone, ili havas monon. Do mi povas facile 
plialtigi la impostojn!” 

Domaĝe tiel okazas kiam la lupoj estas gardistoj pri la ŝafoj kaj la ŝafoj 
senkontrole kredas la lupojn. 

Moralo: Oni devas esti pli atentaj dum la elektado de la gardistoj, ĉar 
neniam oni povas esti certa, ke en ĝi ne kaŝiĝas lupo. 

Mihai Trifoi, Rumanujo 

La premio « Foto Unicef de la jaro 2015 » estis aljuĝita al la makedona fotisto EPA Georgi Licovski. 
La sceno estis fotita la 21-8-2015 kaj montras du plorantajn senesperajn infanojn ĉe la landlimo 
inter Grekijo kaj Make-donijo, ĉe la momento kiam la rifuĝintoj provas rompi barilon de la polico. 







